Når det kommer til hårtabsløsninger, findes den perfekte løsning næppe, da genetisk betinget hårtab, og visse former for sygdomsbetinget hårtab (såsom alopecia), er irreversibelt. Derfor bør du finde den hårtabsløsning, som passer bedst til dine ønsker og behov.
Et godt og velmenende råd fra os til dig: Hvis du kan slutte fred med dit tynde hår eller måne, vil vi altid anbefale dette over en behandling. Det kan måske lyde lidt mærkeligt, når vi nu lever af netop at camouflere dit hårtab.
Men hånden på hjertet: Vi mener, at alle hårtabsløsninger, inklusive vores egen, kun skal igangsættes i de tilfælde, hvor du er generet på daglig basis.
Hvis du eksempelvis altid går med kasket for at gemme din hovedbund væk, bruger paryk, undgår at komme med på billeder, eller du generelt føler dig hæmmet i din hverdag.
Scalp micropigmentation er noget du bør se frem til, og så længe du træffer en beslutning på et oplyst grundlag, vil du blive glad for din hårtatovering. Det er altså essentielt, at du får fyldestgørende svar på alle dine spørgsmål, så du med ro, glæde og spænding kan sætte dig i stolen og underkaste dig denne livsforandrende behandling.
Du er altid velkommen til at kontakte os med spørgsmål eller booke dig ind til en gratis konsultation.
Her vil du få mulighed for at hilse på personalet, se klinikken og få besvaret alle dine spørgsmål.